cyanic-selkie/wikianc huggingface dataset:
חיים כהן (משפטן)
קורות חייו
בדצמבר 1947 מונה לעבוד כמזכיר המועצה המשפטית של המוסדות הלאומיים שהכינה את הבסיס המשפטי למדינה המיועדת. בתפקידו זה חיבר את מסמך השופטים החסוי, בו שולבו הערכות לגבי שופטים יהודיים בתקופת המנדט והמלצות לגבי שילובם במערכת המשפט הישראלית. לאחר שזכה לביקורות חריפות על הצעותיו להפיכת שיטת המשפט העברי לשיטת משפט מודרני, בין השאר מזרח ורהפטיג ממנהיגי המפד"ל דאז, הבין שנכון לעכשיו עדיף להחיל בארץ שיטת משפט מערבית. לאחר מכן, בתור מזכיר המועצה המשפטית פעל למסמס החלטות של תת-ועדות של המועצה שקיבלו מספר החלטות שהרחיבו מעט את תחום תחולת המשפט העברי, והוביל בהכנת טיוטה להחלטה שהשאירה את המשפט המנדטורי בתוקפו.
פסיקותיו
כהן התבלט במספר דעות המיעוט שכתב ונחשב לפוסק ליברלי. היה שותף להרחבת זכות העמידה לפני בית המשפט העליון, שהביאה לשינוי מהותי, לפיו כמעט כל אזרח יכול לעתור לבג"ץ על פגיעות רחבות היקף בזכויות. היה חסיד של זכויות האדם ועיגן את תפיסתו בחוק העברי.
במתח שבהגדרת מדינת ישראל כמדינה יהודית ודמוקרטית, נוטה כהן לגישה ה'הרמוניסטית':
אלפנט (אלבום)
האלבום החל כדמו לאלבומו של אלפנט שנפטר טרם הושלמה מלאכת ההקלטה. שותפו של אלפנט המפיק יואב שדמה קיבץ נגנים והשלים את הקלטת האלבום מספר חודשים מאוחר יותר. התאמת המוזיקאים לשירי האלבום ורשימת הקרדיטים לכל אחד ואחד נקראת כליהוק אנושי מעניין המלהטט בין סגנונות מוזיקליים שונים. בין הנגנים אפשר למצוא מוזיקאים מתחומי מוזיקה שונים שלכולם הייתה נגיעה כזו או אחרת בחייו ויצירתו של אלפנט לאורך השנים. השירים באלבום כולם, למעט "נופל מדמם" שנכתב על ידי אורן אליעזרי, נכתבו והולחנו על ידי יוסי אלפנט בעצמו.
לחיצת יד (תקשורת)
יתרונות ושימושים
מכשירים ורכיבים שונים פועלים בטכנולוגיות שונות, בהתאם להתפתחויות הטכנולוגיות של זמנם. למכשירים רבים ישנה תאימות לאחור לטכנולוגיות קודמות, על מנת שיוכלו לתקשר גם עם מוצרים דומים בעלי טכנולוגיה מוקדמת יותר. תהליך לחיצת היד מאפשר למכשירים המשתתפים בה, לגלות מה היכולות המשותפות לשניהם, ולבחור יחדיו, ובאופן אוטומטי, את שיטת התקשורת המתאימה. לדוגמה, לחיצת יד בין מודמים תאפשר למודמים לגלות מה מהירות החיבור שנתמכת על ידי כל-אחד מהם, ולבחור יחדיו במהירות התקשורת הגבוהה ביותר האפשרית.
זק"ש
{{פירושונים|
גאנטריש
תיירות
אזור גאנטריש נחשב לפופולרי ביותר, ויש בו עשרות שבילי הליכה, בצדו הדרום מערבי של ההר ישנו שביל המגיע עד לפסגה. בצדו המזרחי התלול של ההר נפתח בשנת 2007 מסלול טיפוס באמצעות ידיות וכבלים.
OMIM
תחילתו של הפרויקט בספר, "Mendelian Inheritence in Man", אשר יצא בשנה 1966 ונערך על ידי ויקטור א. מק'קוזיק (Victor A. McKusick), פרופסור לגנטיקה באוניברסיטת ג'ונס הופקינס שבבולטימור, ארצות הברית. הספר הוא תולדה של שנים רבות של איסוף נתונים, ותרומתו למחקר הגנטי ולארגון המידע הרב שהצטבר במהלך השנים גדולה לאין שיעור. הספר יצא במהדורתו ה-12 בשנת 2004.
טל רוכמן
קריירה
ב-2008 רוכמן התחיל את הקריירה המוזיקלית שלו בביתו באשדוד, לאחר שלמד בעצמו הפקה מוזיקלית.
ב-2016, שיריו "We Are" ו-"Dead To Me" שוחררו בערוצי היוטיוב NCS ו-Trap Nation. נכון לנובמבר 2022, השירים זכו ל-160 מיליון צפיות באתר.
מושבים בישראל
להלן רשימה של המושבים בישראל, כולל אלה שהועתקו ממקומם או פורקו.
Jump They Say
Jump They Say (בעברית: קפוץ הם אומרים) הוא שיר של הזמר הבריטי דייוויד בואי, מאלבומו ה-18 Black Tie White Noise והיה לסינגל הראשון מן האלבום שפורסם במרץ 1993.
רקע
בשיר דייוויד בואי חלק את רגשותיו בנוגע לסכיזופרניה בה לקה אחיו למחצה טרי, ששם קץ לחייו ב-16 בינואר 1986 כאשר נעמד על מסילת רכבת. המילים מספרות על אדם שהגיע למצב של ייאוש בשל הלחץ שהופעל עליו. בואי אף חלק את רגשותיו בנוגע לקפוץ אל עבר הלא נודע.
כתב היראטי
הכתב המצרי הראשון שנוצר הוא הכתב ההירוגליפי, הידוע כ"כתב החרטומים". כתב הירוגליפי הוא כתב אסתטי אך מסורבל ואיטי לכתיבה, ולכן התפתח ממנו הכתב המחובר המצרי הקרוי כתב היראטי. הכתב קיבל את שמו מהמילה היוונית היראטיקוס ("של כהן") בזמן שהכתב היה בשימוש לכתבי קודש בלבד. טקסטים חילוניים לשימוש יומיומי נכתבו בכתב אחר, שלישי, הכתב הדֶמוֹטִי.
מבנה הכתב ההיראטי מקביל לכתב ההירוגליפי. השינויים שחלו בתווים של הכתב ההיראטי אירעו משום שניתן היה לכתבם מהר יותר עם מברשת או קנה ודיו על פפירוס. ככלל, לא ניתן, או קשה ביותר להכיר את הציור שעליו מתבסס התו. מכיוון שהמודלים עליהם התבססו היו ידועים היטב, ובשימוש קבוע במהלך ההיסטוריה המצרית לא סטו הסמלים ההיראטים רחוק מהם. עם זאת, השיטה שונה מהכתב ההירוגליפי בכמה מובנים חשובים.
שלושה בחורים בשם מייק
עלילה
היא פוגשת אדם בשם מייק טרייסי שעוזר לה להפעיל את סוללת המכונית שלה. טרייסי עובד במשרד פרסום בשיקגו, שלושת הבחורים שהכירה מופיעים כדי לעזור לה לעבור לבית המגורים החדש שלה כל אחד מקנא לגביה והם מתחרים על תשומת לבה, כשהיא עומדת לעלות על המטוס לעבודתה כל אחד מהמייקים בא ומציע לה נישואין, היא בוחרת לענות בחיוב למייק לורנס והשניים האחרים מודים שהוא הבחור בשבילה.
מיכאל הראשון, נסיך ולדימיר
נפטר לאחר שנה, בשנת 1176.
מודול ארטיני
השוואה לתנאי הנותריות
מודול הוא בעל אורך סופי (כלומר בעל סדרת הרכב סופית) אם ורק אם הוא ארטיני ונותרי. מעל חוג קומוטטיבי, כל מודול ארטיני ציקלי הוא גם נותרי, אבל מעל חוגים לא-קומוטטיביים, מודולים ארטיניים ציקליים יכולים להיות מאורך אינסופי.
אליהו קראוזה
קורות חיים
קראוזה נשא את חיה בת יהודה ליב חנקין (אחותו של יהושע חנקין) ונולדו להם שלושה ילדים. הוא נפטר בשנת 1962, בגיל 84, ונקבר בבית הקברות טרומפלדור בתל אביב.
פעמון הדרור (ברלין)
היסטוריה
הפעמון הובא לארצות הברית והובל שם במסע. ראשיתו הייתה בעיר ניו יורק והוא עבר ב-20 ערים נוספות. תושבי ארצות הברית נקראו לתרום כסף למימון היוזמה ולחתום על "הכרזת חירות". בסך הכל נאספו 16 מיליון חתימות שכאלו. חתימות אלו נמסרו לעיר ברלין עם הפעמון ונשמרות מאז שם.
בחזרה לעתיד (זיכיון)
אלבומי פסקול
בשנת 1999, חברת התקליטים Varèse Sarabande הוציאה אלבום פסקול של טרילוגיית בחזרה לעתיד, שכלל 8 שירים מהסרט הראשון, 7 שירים מהסרט השני, 4 שירים מהסרט השלישי ושיר אחד ממתקן השעשועים.
קומיקס
סדרת קומיקס, אשר יצא לאור על ידי Harvey Comics, מפרטת הרפתקאות נוספות של דמויות סדרת האנימציה. הוצאת IDW צפויה לפרסם מיני-סדרה, המציגה את מפגשם הראשון של מרטי מק'פליי ודוק בראון, אשר נכתבה בשיתוף התסריטאי בוב גייל. מכירות המיני-סדרה בחנויות צפויה להתחיל ב-21 באוקטובר 2015 - התאריך בעתיד אליו מרטי נוסע עם דוק בראון, כפי שמתואר בסרט "בחזרה לעתיד 2".
משחקי וידאו
בדצמבר 2010 יצא לשווקים הפרק הראשון של משחק הווידאו "Back to the Future: The Game" אשר פותח על ידי חברת telltale games. גרסאות המשחק השונות קיימות בגרסה למחשב, גרסה לקונסולת הפלייסטיישן 3 וגרסאות לפלטפורמות נוספות. המשחק הוא משחק מסוגת החשיבה והפאזלים, בהם נדרש המשתמש למצוא פתרון לכל שלב כדי להתקדם במשחק. עלילת המשחק מתחילה במאי 1986, כשישה חודשים אחרי עלילת הסרט ה-3 בסדרה. כאשר אמט "דוק" בראון נעלם, נמכר רכוש ביתו לציבור. באותו יום, מופיעה הדלוריאן המקורית (אשר נדרסה ויצאה מכלל שימוש על ידי רכבת) בחצר ביתו של אמט, ובתוכה כלבו איינשטיין, אשר נלקח על ידי אמט בסוף הסרט השלישי. במהרה מרטי מוצא את עצמו במסע נוסף אל העבר, בניסיון לתקן שגיאה ברצף הזמן.
מתקן השעשועים
בחזרה לעתיד: מתקן השעשועים היא נסיעת סימולטור המבוססת על טרילוגיית בחזרה לעתיד, ומהווה סרט המשך קצר ל"בחזרה לעתיד 3". האטרקציה המקורית נפתחה ב-2 במאי 1991, באולפני יוניברסל פלורידה. מתקנים דומים נפתחו באולפני יוניברסל הוליווד ב-2 ביוני 1993, ובאולפני יוניברסל יפן ב-31 במרץ 2001. נכון ל-2015, מתקן השעשועים שביפן עדיין נותר קיים ופעיל, זאת בעוד מתקני השעשועים שבארצות הברית הוחלפו במתקני שעשועים ממותגים של "משפחת סימפסון".
מארי-ז'וזה נאט
מארי-ז'וזה נאט (בצרפתית: Marie-Josée Nat; שמה בלידה מארי-ז'וזה בנחאלאסה – Marie-Josée Benhalassa, 22 באפריל 1940 – 10 באוקטובר 2019) הייתה שחקנית קולנוע וטלוויזיה צרפתייה, בעלת שורשים קבילים.
הקריירה כשחקנית
מארי-ז'וזה נאט הייתה השחקנית הראשונה שהופיעה בעטיפת המגזין "Télé 7 Jours", בזמנו - 7Jours ("שבעה ימים") ב-26 במרץ 1960. בשנת 1977 בעת הפקת הסרט Passé simple פגשה את ויקטור לאנו. יחד איתו התמסרה בעיקר למשחק בתיאטרון ולהופעות בטלוויזיה. בשנות ה-1980 הפסיקה נאט את פעילותה הקולנועית אחרי שגילמה את התפקיד הראשי הנשי בסרט הפנטסטי "ליטאן" בבימוי ז'אן-פייר מוקי ובהשתתפותו. כעבור עשור השתתפה בכמה הפקות בינלאומיות - "ריו נגרו" עם אנחלה מולינה, "Train de vie" (רכבת החיים) של ראדו מיכאיליאנו ושיתפה פעולה עם עבד אל-כרים בהלול האלג'יראי. ב-1992 שיחקה ב-Le Nombril du monde (טבור העולם) בבימויו של אריאל זיתון.
מפרצון היידן
מפרצון היידן (באנגלית: Haydn Inlet) הוא מפרצון מלא קרח בחוף המערבי של האי אלכסנדר, שבאנטארקטיקה.
ג'ורג' קלוני
לאחר ER
בשנת 2006 זכה קלוני באוסקר הראשון שלו, בקטגוריית שחקן המשנה הטוב ביותר, על תפקידו בסרט העצמאי "סוריאנה ". הסרט מבוסס על ספרו של רוברט בייר, וקלוני מגלם בו את רוברט בייר, סוכן CIA, שתפקידו לאתר ולתפוס סוחרי נשק בלתי חוקיים, אך מבחין שהארגון שהוא עובד בו לא עושה את עבודתו כראוי.
חיים אישיים
ביולי 2014, לעג קלוני בפומבי לצהובון הבריטי דיילי מייל, לאחר שטען כי אמה של ארוסתו (שהיא מוסלמית) מתנגדת לנישואיהם מטעמי דת. כאשר הצהובון התנצל על סיפורו השקרי, קלוני סירב לקבל את ההתנצלות. הוא כינה את העיתון "צהובון מהסוג הגרוע ביותר. כזה שממציא את עובדות לרעת קוראיו". ב-7 באוגוסט 2014, קיבלו קלוני ואלמודין רישיונות נישואין בהרובע המלכותי קנזינגטון וצ'לסי שבלונדון. אלאמודין וקלוני התחתנו רשמית ב-27 בספטמבר 2014, בוונציה, על ידי חברו של קלוני וולטר ולטרוני, ראש עיריית רומא לשעבר. ביוני 2017 נולדו להם תאומים לא-זהים, בן ובת.
ועדת בית הנבחרים לפעילות אנטי-אמריקנית
בשנת 1946 הפכה הוועדה לוועדה קבועה של בית הנבחרים. עיקר פרסומה בא מפעולתה לחקר מעורבות קומוניסטית בממשל האמריקני. גורמים שמרניים בקונגרס, ובפרט הסנאטור ג'וזף מקארתי, (שבניגוד לסברה המקובלת לא היה חבר בוועדה זו), גילו חשדנות רבה כלפי אנשים בעלי זיקה לקומוניזם, בפרט על רקע "המלחמה הקרה", וראו בהם אנשים בעלי נאמנות כפולה המהווים סוכנים של ברית המועצות. הוועדה שימשה כלי פוליטי בידי כמה מחבריה לקידום הקריירה הפוליטית שלהם. כך, למשל, ניצל ריצ'רד ניקסון את חברותו בוועדה כדי לתקוף את הבכיר במשרד החוץ האמריקני ובממשל טרומן, אלג'ר היס, בטענה (הנכונה, ככל הנראה) כי היה מרגל סובייטי.
תעופת האדם
היכולת של האדם לרחף, ואף לעוף, בכוח שריריו בלבד, העסיקה את האדם במהלך הדורות, החל מהמיתוס על דדאלוס ואיקארוס, שבו נעזר האדם בכנפיים מלאכותיות, וכלה בספרו של פבל קוהוט, "ספר לבן", המתאר אדם שגילה כי בכוחו לרחף ללא כל אמצעי עזר. לקוראיו של "ספר לבן" מובן שמדובר בסאטירה בדיונית, משום שהאדם אינו מסוגל לרחף ללא אמצעי עזר. נטילת סמים גורמת לעיתים לתחושה של "ריחוף", אך לתחושה זו אין כל קשר למציאות. חרף כל זאת יש המאמינים בקיומה של תעופה יוגית, המאפשרת לאדם לרחף בכוח תעצומות נפשו בלבד.
שיטת האב
תיאור השיטה
בהינתן נוסחת נסיגה מהצורה:
כתב דמוטי
הטקסט האחרון הכתוב בכתב דמוטי הוא כתובת חקוקה בסלע מהאי פילה (Philae) והמתוארכת ל-2 בדצמבר 425 לספירה. בניגוד לכתב ההיראטי שתמיד נכתב בדיו על פפירוס או על משטח חלק אחר, כתובות דמוטיות נחקקו לעיתים קרובות על אבן או נחרתו על עץ.
לאחר שנשתכח הכתב הדמוטי מרוב העם, החליף את מקומו הכתב הקופטי.
אנדריי טרקובסקי
קורות חייו
במהלך ילדותו פרצה מלחמת העולם השנייה וקטעה את לימודיו במוסקבה. אביו, שחזר הביתה בתום המלחמה נפרד מאמו ועזב את הבית. אנדריי ואחותו נשארו לגור עם אמם. חוויות ילדותו משמשות מוטיב חוזר בכל סרטיו במידה זו או אחרת, בעיקר בסרט "מראה", שם באים לידי ביטוי באופן הברור ביותר הפרטים האוטוביוגרפיים האלה ובעיקר דמותה הדומיננטית של האם.
לאחר נדודים ארוכים הגיע לשוודיה, שם התחיל לעבוד עם כמה מאנשי צוותו הקבועים של אינגמר ברגמן, ביניהם הצלם סוון ניקוויסט (Sven Nykvist) והשחקן ארלנד יוזפסון (Erland Josephson), ששיחק גם ב"נוסטלגיה". איתם הוא יצר את סרטו האחרון הקורבן ב-1986, סרט על משפחה המתגוררת באי מבודד בים הצפוני, ערב מלחמת עולם שלישית. כמו בסרטיו הקודמים, לוקח על עצמו הגיבור (שלמעשה, כגיבורי טרקובסקי האחרים, מתאים יותר להגדרה אנטי גיבור), את חטאי המשפחה ואת האחריות להצלתם.
חגב נודד
חגב כמזון
החגבים מהווים מקור עם אחוז חלבוני גבוה מאוד, סיבים תזונתיים, ויכולים לשמש כמשפרי טעם.
אווה פביאן
2022
באליפות העולם שנערכה בבודפשט בסוף יוני 2022 סיימה במקום 19 במשחה ל-10 ק"מ במים פתוחים, ונכנסה לסגל הבכיר של ישראל לאולימפיאדה.
אלברכט דירר
מסעות לאיטליה
בסתיו 1494 יצא, ללא אשתו, למסעו הראשון באיטליה, ושהה בה כחצי שנה, בעיקר בוונציה. במסעו זה למד את הטכניקה והפילוסופיה של הרנסאנס האיטלקי, ואת יסודות הפרספקטיבה כפי שנתפסה על ידי ציירים איטלקים כמנטגנה, אנטוניו פולאיולו, לורנצו די קרדי ואחרים.
יצירתו בנושאי דת
כבן למשפחה נוצרית קתולית אדוקה, הרבה דירר בציור סצינות מכתבי הקודש - הן מהתנ"ך והן מהברית החדשה. יצירותיו בנושאים אלה רבות מספור, והידועות שבהן הן: סדרות הדפסי העץ אפוקליפסה (1498), הדפס העץ שמשון משסע את האריה (1498), סדרת הדפסי העץ הפסיון הגדול (1500), וידוע מאוד הדפס העץ אדם וחוה (1504) אותו יצר בהמשך גם בגרסת ציור שמן (1507). ידועים שלושה הדפסי עץ הנחשבים כ"תחריטי-מאסטר", כולם מ-1514: התחריט אביר, מוות והשטן, התחריט סנט ג'רום בחדר לימודו, והתחריט מלנכוליה-I, שיועדו יותר לאניני טעם ואספנים מאשר לקהל הרחב, ובולטת בהם היכולת הווירטואוזית של דירר, כמו גם העומק הפסיכולוגי והאינטלקטואלי של יצירתו.
יצירתו בנושאי טבע ונוף
את מרבית ציורי הנוף שלו יצר דירר במהלך ובהשפעת מסעו הראשון לאיטליה, בהם נופים מהרי האלפים ודרום טירול, המצוירים בצבעי מים ובמשיכות מכחול עזות (לדוגמה נוף עם בריכה אלפינית, מ-1495). זוהי סדרת ציורי הטבע הראשונה בטכניקת צבעי מים ששרדה בתולדות האמנות המערבית. בהמשך, הרבה דירר לצייר רקע של נוף גם בציורי השמן שלו, כמו רקע נוף הישימון בציור סנט ג'רום בנוף (1497).
שולי רנד
ביוגרפיה
רנד נולד וגדל בבני ברק למשפחה דתית לאומית, לפרופסור יעקב רנד ולבלהה, אחותו של פרופ' ראובן פוירשטיין. הוא נקרא על שם רב־סבו, שנקרא על שם בנו של רבי ישראל מרוז'ין (סבו של רנד התנגד לשם שנבחר תחילה, אבשלום, משום שאבשלום מרד באביו). למד בבית הספר היסודי ברחוב מוהליבר, המשיך בבית הספר סגולה, ובחטיבת הביניים למד בישיבת נחלים. בגיל תיכון למד במשך שנתיים בישיבת אור עציון, ולאחר מכן למד מספר חודשים בישיבה לאמנויות ולמדעים בר-אילן, וכשעזב את הישיבה יצא בשאלה. ב-1984, זמן מועט לאחר שירותו הצבאי בסיירת שקד, החל ללמוד בסטודיו למשחק ניסן נתיב וב-1987 סיים את לימודיו שם, לצד יובל זמיר, דן תורן ומיכאל מורים.
קריירה בקולנוע ובטלוויזיה
לאחר שחזר בתשובה חדל לשחק במשך שש שנים. בשנת 2004 גילם את משה בלנגה, התפקיד הראשי, בסרט הקולנוע "האושפיזין", אותו כתב ויצר יחד עם גידי דר. הסרט מספר על המפגש בין העולם החילוני לדתי, תוך הצגת התפילה האישית של חסידות ברסלב ומשרטט תמונה של ההווי בשכונות החרדיות בירושלים. בשנת יציאתו גרף רנד את פרס אופיר לשחקן הראשי.
קריירה מוזיקלית
בינואר 2020 הועלה מופע יחיד בשם 'תשליך' שבו הוא מגולל את סיפור חייו בתוספת שירים, בעיקר של אחרים.
טרנס סטמפ
קריירת משחק
בשנת 2008 גילם את תפקיד הגנרל לודוויג בק בסרט "מבצע ואלקירי" בכיכוב טום קרוז שעסק בקשר העשרים ביולי.
מנחה גדולה
זמן מנחה גדולה
זמן מנחה גדולה הוא שש שעות ומחצה מתחילת היום (חצי שעה אחרי חצות היום).
תפילת מנחה
לדעת השולחן ערוך, אף שלכתחילה זמן תפילת מנחה הוא מזמן מנחה קטנה, מכל מקום אם התפלל ממנחה גדולה יצא ידי חובה.
טעימה
אכילת פרי או עוגה עם קפה מותרת, מאחר שבאכילה מועטת שכזו לא חוששים שמא יימשך.
זמבואנגה סיטי
גאוגרפיה
זמבואנגה סיטי נמצאת בחוף של הקצה הדרומי של חצי האי זמבואנגה, הנמצא במזרח האי מינדנאו באוקיינוס השקט. בשטח העיר נכללים איים רבים הנמצאים בים לידו היא שוכנת.
סאיפאן
גאוגרפיה ואקלים
מקומות יישוב גדולים באי הם גאראפאן (Garapan) וצ'לן קנואה (Chalan Kanoa) בחופו המערבי וקגמאן (Kagman) בחופו המזרחי.
סאיפאן בתרבות הפופולרית
בסאיפאן מתרחש חלק ניכר מעלילת ספרו של טום קלנסי חוב של כבוד, המתאר פלישה דמיונית נוספת של יפן לאיי האוקיינוס השקט ועימות צבאי דמיוני נוסף בינה לבין ארצות הברית.
בורגול
בהלכה
רבים מהפוסקים סבורים שאין איסור בישולי עכו"ם בבורגול, ולכן גופי כשרות רבים אינם מצריכים השגחה צמודה על בורגול המיובא מחו"ל.
דוד רוקח
דוד רוקֵח (22 ביולי 1916, למברג – 29 במאי 1985, דויסבורג) היה משורר עברי, מתרגם, חוקר ועורך.
ביוגרפיה
רוקח היה פעיל ביצירת תוכניות לימודי הספרות והשירה בבתי הספר הממלכתיים-דתיים.
פיסול
העת החדשה
במאה ה-18 פרסם חוקר תולדות האמנות יוהאן יואכים וינקלמן את חיבוריו אודות האמנות של התקופה הקלאסית. וינקלמן ביקר את אמנות הבארוק הרהבתנית וטען כי על האמנים לחקות את היצירות של העולם העתיק, כיוון שהן מכילות יסוד אמנותי טהור. השפעתם הרבה של כתביו השתלבה באופנה של חיקוי האמנות והתרבות היוונית והרומית. האמנות הנאו קלאסית, שביטאה מגמות אלו, יצרה פסלים ששאבו את השפעתם הישירה מן הפיסול היווני והרומי. אמנים כמו אנטוניו קנובה העתיקו נושאים, תנוחות וצורה של פסלים קלאסיים.
תת היבשת ההודית
הפסלים הראשונים בהודו שייכים לתרבות עמק האינדוס (3300-1700 לפנה"ס), ומצויים כיום בפקיסטן. בין שרידיה של תרבות זו נמצאו פסלים, חותמות, קרמיקה, תכשיטים עשויים מזהב, פסלוני חומר, ברונזה וחומרים אחרים. עם צמיחתן של התרבות ההינדית, הבודהיסטית ותרבות הג'ייניזם, אנו מוצאים פיסול בקנה מידה גדול ממדים החצוב באבן במקדשים שונים. חלק מפסלים אלו, כמו הפסלים במערות אלורה (Ellora Caves) או מערות אג'אנטה (Ajanta Caves), נחצבו בתוך אבן ההר ומציגים סצנות מן המיתולוגיה ההודית, בסגנון המשלב בין סכמטיות בעיצוב הקומפוזיציה ופרטנות בעיצוב הדמויות.
סין
הפיסול הסיני של שושלת טאנג מאופיין במיעוט תיאורי פורטרטים, באופן יחסי לאמנות מערבית, והיעדר מוחלט של תיאור עירום.
אפריקה
במערב אפריקה בולטים בעיקר פסלי עמוד כדוגמת טוטמים. פסלים אלו מכילים גילופים של דמויות אנושיות או חיות ומעוטרים בדגמים גאומטריים. לרוב קשורים עמודים אלו לפולחן המוות המקומי והם מוצבים ליד קברים.
מיצב
ישנם מיצבים בהם נעשה ניסיון לספר נראטיב כלשהו. מיצבים אלו נוטים להכיל מספר גדול יחסית של פריטים בחלל. לעומתם, מיצגים אחרים שומרים על ניקיון צורני, מעין פורמליזם אמנותי מתוך מגמות אפיסטמולוגיות. מיצבים כאלו מכילים אספקטים שונים מן הפיסול המושגי.
אמנות אדמה
"אמנות אדמה" היא צורת אמנות פיסולית אשר התפתחה בשנות השישים והשבעים של המאה ה-20. באמנות זו נעשה שימוש חומרים טבעיים, כדוגמת אדמה, סלעים, עצים (הן כחומר גלם והן כצמח), לצד חומרים מלאכותיים, לשם יצירת סביבה פיסולית. "אמנות האדמה", בשונה מפסל רגיל וממיצב, מתקיימת בתוך מרחב פתוח, מרחב שלרוב איננו מרחב עירוני. בשל החומרים מהן הן עשויות, קיומן של עבודות אדמה רבות הוא ארעי ולכן משמש מדיום הצילום אמצעי לתיעוד ולהצגה של עבודות פיסוליות רבות מסוג זה.
טכניקות פיסול מודרניות
הפיסול של האמנות המודרניסטית, מראשיתה של המאה ה-20, הציג מגוון של טכניקות פיסול חדשות. לעיתים מקורן של טכניקות אלו הוא בהתפתחות הטכנולוגית בתחום האדריכלות והתעשייה. קבוצה גדולה של טכניקות קשורה לאופן החיבור של חלקי מתכות שונות ליצירת אסמבלאז' פיסולי. לבד מדבקים שונים, משתמשים הפסלים בטכניקה של ריתוך מתכות ובטכניקות חדשניות לחיתוכן בעזרת סכינים או מכונות חיתוך.
נושא (מוזיקה)
הסבר
לאחר הצגת הנושא הראשי, עשויה להופיע מלודיה שנייה, המכונה לעיתים נושא נגדי או נושא משני.
מוטיב היא תבנית מלודית קצרה החוזרת שוב ושוב ועשויה לשמש לבניית נושא.
לשינויים ותהליכים נושאיים יש במקרים רבים חשיבות מבנית ותאורטיקאים כמו רודולף רטי יצרו אנליזה על סמך פרספקטיבה תמאטית טהורה. פרד לרדאל מתאר יחסים תמאטיים כ"אסוציאטיביים" ומכאן מחוץ להיקף האנליזה שלו, הקוגניטיבית ביסודה.
ניתוח אף
סיכונים העלולים לנבוע מביצוע ניתוח אף
למרות בטיחותו היחסית של ניתוח האף, כמו בכל ניתוח גדול אחר, גם ניתוח אף טומן בחובו סיכונים רבים. דימום שלאחר הניתוח הוא תופעת לוואי שכיחה. דימום מסוג זה, עובר לבד ברוב המקרים. זיהום הוא סיכון יחסית נדיר, אבל כאשר ישנו זיהום, הוא עלול להתפתח לכדי אבצס הדורש ניתוח ניקוז אבצס המבוצע בהרדמה כללית. בעקבות הניתוח עלולות להופיע הידבקויות- צלקות שחוסמות את מעבר האוויר ויש צורך בניתוח על מנת להסירן. אם מוסרות יותר מדי רקמות עצם או סחוס מהאף, האף יכול להיחלש, והעור שעוטף אותו עלול להפוך לחסר צורה. דוגמה לעיוות מהסוג הזה נקרא "עיוות מקור תוכי" (באנגלית: Polly Beak Deformity) המשווה לאף מראה כמו מקור של תוכי. אם מוסרת התמיכה במחיצת האף במהלך הניתוח, גשר האף עלול לשקוע פנימה. עיוות מסוג זה נקרא "עיוות אוכפי" (Saddle Nose Deformity). קצה האף עשוי להתעקם כלפי מעלה, דבר שגורם לנחיריים שנראים חשופים, מראה שעשוי להיראות "חזירי". אם חותכים יותר מדי את הסחוסים של קצה האף, הנחיריים קורסים כלפי פנים ונוצרים שקעים. לעיוות מסוג זה קוראים "עיוות אף צבוט" (באנגלית: Pinched Nose Deformity). אם ה"קולומלה" נחתכת שלא כראוי, עשויה להופיע רמה מסוימת של חוסר תחושה שייתכן שתיפתר לאחר חודשים ארוכים. מעבר לכך, במהלך הניתוח, המנתח עלול לנקב בטעות את המחיצה. נקב במחיצה עלול להוביל לדימום כרוני מהאף, שריקות בעת ניסיון לנשום. בנוסף, כריתת קונכיות האף עלולה לגרום לתסמונת האף הריק.
Look What You Made Me Do
הפקה והוצאה
ההכנות לקליפ החלו בתחילת השנה והצילומים שלו החלו במאי. הכוראוגרפיה נעשתה על ידי הרקדן והכוראוגרף טייס דיוריו, אשר עבד עם סוויפט בעבר. המאפר ביל קורסו שימש כמאפר הראשי של הקליפ. העבודה על הקליפ נמשכה למעשה עד יום הוצאתו. יומיים לפניי יציאתו, נחשף קטע קצר מתוכו בתוכנית האמריקאית "בוקר טוב אמריקה".
ניתוח
סצנה נוספת מראה את סוויפט כמפקדת על צבא של נשים רובוטיות רזות ובהירות עור בשם "Squad U". בעיני רבים המשמעות של סצנה זו הייתה בעקבות הביקורות על כך שקבוצת החברים שלה (שכונתה בכינוי "Squad") כללה נשים בהירות עור בעלות מבנה גוף רזה במיוחד. בסצנה הבאה, נראית סוויפט שהיא נכנסת לתוך חדר ובו קבוצה של גברים עוזבת את כל עיסוקיהם ורודפת אחריה כאשר הם לבושים בחולצות עליהם רשום באנגלית "אני אוהב את טיילור סוויפט". סצנה זו לועגת להאשמות של אנשים על כך שאילצה את בן זוגה לשעבר טום הידלסטון ללבוש גופייה עם כיתוב זה. בסצנה שלפני הפזמון האחרון נראית סוויפט שהיא עומדת על ראש של הר ובתחתית ההר ישנן בנות בתלבושות בתלבושות שלבשה בעבר בקליפים והופעות (מלבד התלבושת של הקליפ לשיר "You Belong with Me" בו סוויפט לובשת את אותה חולצה רק שעליה רשומים שמות בני הזוג שלה לשעבר שהם מקושקשים). טיילור החדשה שעומדת בראש ההר משליכה למטה את ה"טיילור הישנות" כביכול, במטרה להראות לכולם שהיא משנה את התדמית שלה כפי שהיא אומרת בשיר. גם המראה שלה בסצנה זו אפל וקודר יותר כחלק מהתדמית החדשה שלה. בנוסף מספר הבנות בסצנה היה 15 כמספר השירים באלבום שממנו לקוח השיר. בסצנה האחרונה בקליפ, כל ה"טיילור הישנות" עומדות ומדברות אחת עם השנייה על כל ההשמצות שהשמיצו אותה במהלך הקריירה שלה. בין היתר, הן מתייחסות לטענה כי סוויפט מזייפת את התגובות המופתעות שלה שהיא זוכה בפרס כלשהו, שהתדמית החביבה שלה היא למעשה כיסוי לתדמית רעה ומניפולטיבית, שהיא כל הזמן מוציאה את עצמה כקורבן במקום לקחת אחריות על ההתנהגות שלה ועל הסכסוך שלה עם קים וקניה. אחת הדמויות בסצנה אומרת את המשפט: "הייתי רוצה להדיר את הנרטיב הזה", אותו המשפט שאמר וסט, בעת שהתפרץ לנאום הזכייה של סוויפט בטקס פרסי ה-VMA לשנת 2009. בנוסף, אותה הדמות גם לובשת את אותה חולצה שלבשה באותו הערב.
הופעה
בנוסף לכך, בוצע השיר במהלך סיבוב ההופעות החמישי של סוויפט "Reputation Stadium Tour", שנועד לקדם את אלבומה, Reputation.
מנחה קטנה
דינים התלויים בזמן מנחה קטנה
זמן מנחה קטנה הוא תחילת הזמן שממנו והלאה יש לכתחילה (לדעת רוב הפוסקים) להתפלל את תפילת המנחה.
חורש לזכר עולים מצפון אמריקה שנפלו במערכות ישראל
הקמה
בקרבת האנדרטה ממוקם אתר ההנצחה לגדוד החמישי של פלמ"ח-הראל.
דוד ילין (הראשון)
ביוגרפיה
בשנת 1863 בחול המועד פסח, בעת שהתהלך דוד ילין כמנהגו לסובב ולהקיף את חומת ירושלים, נתקל באבן ונפל על פניו. בעקבות כך חלה במחלה קשה וממושכת עד פטירתו.
משפחתו
דוד וליבה אימצו תינוק יתום בשם אריה לייב הורביץ, שהוריו נספו במגפת הכולרה ואנשים חששו לטפל בו מחשש להידבקות. בשנת 1842, לאחר כעשרים שנות עקרות, ילדה ליבה את בנם, יהושע ילין, על שם אביו של דוד. לימים היו יהושע ילין ואחיו המאומץ אריה לייב הורביץ מהשבעה שהקימו את שכונת נחלת שבעה.
קומנדוס (סדרת משחקים)
קומנדוס (באנגלית: Commandos) היא סדרת משחקי טקטיקה בזמן אמת המתרחשים בתקופת מלחמת העולם השנייה והעוקבים אחר הרפתקאותיו של צוות הקומנדו הבריטי. סדרת המשחקים מתבססת על אירועים היסטוריים שקרו, אם כי אינה נשענת עליהם במדויק. הסדרה יצאה למערכות ההפעלה Microsoft Windows ו-Mac OS X. המשחקים פותחו בידי חברת המשחקים הספרדית Pyro Studios והופצו על ידי Eidos Interactive. נקודת המבט בכל המשחקים למעט האחרון שבהם היא איזומטרית, כאשר לשחקן ניתנת השליטה על מרחב גדול במפה.
קומנדוס: היעד ברלין
"קומנדוס: היעד ברלין" (Commandos 3: Destination Berlin) יצא באוקטובר 2003. בהבדל ממשחקים קודמים, משחק זה כלל גרפיקת תלת־ממד ותוספת כלי נשק, כאשר הפעם כל לוחם מסוגל לבצע מעבר לכישוריו האינדיבידואלים. כמו כן, נוספה האפשרות לתפוס מחסה מירי נגדי.
קומנדוס: כח תקיפה
"קומנדוס: כח תקיפה" (Commandos: Strike Force) הוא הראשון בסדרת קומנדוס שכלל משחק ממבט ראשון (FPS), בדומה למשחקי מלחמה אחרים כדוגמת Call of Duty. המשחק יצא בתחילת 2006 ודווקא משום השוני במשחקיות, המשחק לא התקבל בהתלהבות.
ויקטור ורום
תורת הציפיות מבוססת על שלוש הנחות היסוד הבאות:
היי! סיי! ג'אמפ
'''Hey! Say! JUMP''' היא להקת בנים יפנית בעלת תשעה חברים תחת סוכנות הטאלנטים Johnny & Associates. השם Hey! Say! מתייחס לעובדה שכל החברים נולדו בתקופת הייסיי, והמילה JUMP היא ראשי תיבות של Johnny's Ultra Music Power. כמו בוגרי סוכנות אחרים למשל Hikaru Genji ו-V6, הלהקה מחולקת לשתי תת-קבוצות: (Hey! Say! BEST (Boys Excellent Select Team ו-Hey! Say! 7 (אין קשר ללהקה הזמנית עם אותו השם), החמישייה הבוגרת והרביעייה הצעירה בהתאמה. עד שנת 2011 מנתה הלהקה עשרה חברים - החבר העשירי, רְיוּטַארוֹ מוֹרימוֹטוֹ - הצעיר מבין כולם (בן 16 באותה התקופה), הושעה מהלהקה לאחר שתמונות שלו מעשן סיגריות מתחת לגיל המותר בחוק הודלפו אל הרשת.
2009: JUMP No. 1
היי! סיי! ג'אמפ הוציאו לאור את DVD ההופעה השני שלהם "Hey! Say! Jump-ing Tour '08-'09" ב-29 באפריל 2009.
2011: יאן יאן ג'אמפ, השעייתו של מורימוטו ו"הדרדסים"
ב-29 ביוני 2011, שוחרר סינגל חדש בשם "Over", שאף הוא זינק אל המקום הראשון במצעד הסינגלים של אוריקון כבר ביום הראשון עם 113,554 עותקים, דבר שהפך את הסינגל לסינגל הנמכר ביותר של היי! סיי! ג'אמפ מאז "Ultra Music Power", שיר הפריצה שלהם משנת 2007.
חברי הלהקה
קֶייטוֹ אוֹקַאמוֹטוֹ
סינגלים
2011: Over
פעילויות הקבוצה
הלהקה השתתפה בתוכניות אירוח רבות, כמו כן שידרו תוכניות רדיו ואף השתתפו במספר רב של פרסומות טלוויזיה.
תוכניות אירוח
תוכניות אירוח בהם השתתפו חברי הלהקה:
אבן קתייבה
אבּוּ מֻחַמד עַבּדאללה בּן עַבּד אל-מַג'יד בּן מֻסְלִם בּן קֻתַ֫יְבַּה א-דִּינַוַרִיּ אל-מַרְוַזִיּ או פשוט אִבְּן קֻתַ֫יְבַּה (, ; 828 - 13 בנובמבר 889 לספירה / 213 - 15 רג'ב 276 לספירת ההג'רה) היה מלומד מוסלמי ממוצא פרסי. הוא שימש כשופט במהלך הח'ליפות העבאסית, אך היה ידוע בעיקר בזכות תרומתו לספרות הערבית. הוא היה איש אשכולות  שכתב על נושאים מגוונים, כגון פרשנות הקוראן, החדית', תאולוגיה, פילוסופיה, חוק ומשפט, בלשנות, פילולוגיה, היסטוריה, אסטרונומיה, חקלאות ובוטניקה.
יצירות
אבן קותייבה כתב יותר מ-60 ספרים, ובהם:
Kanal 11 (שוודיה)
היסטוריה
מאז הושק תחת השם TV11 ב-19 בינואר 2011 והחליף את TV400. קהל היעד שלו היה אז שוודים בגילאי 15-39, אם כי היום קהל היעד שלו הוא נערות צעירות.
גרמניום
צורה בטבע
כיום גרמניום מופק כתוצר לוואי של הפקת אבץ, נחושת ועופרת מעפרותיהן, ולעיתים ממחצבי פחם ואפר פחם. כרבע מתצרוכת הגרמניום העולמית היא של חומר ממוחזר, היתר מופק בעיקר בבלגיה, סין ורוסיה.
Classica
Stingray Classica On-Demand
Stingray Classica On-Demand זמין ללקוחות חברת Amazon Prime Video בגרמניה, בריטניה וארצות הברית.
חליפה
{{פירושונים| אישים:
נשק לייזר
לייזר מסנוור
לייזר הוא מקור אור בעל יכולת סינוור גבוהה מכמה סיבות. אור לייזר הוא קוהרנטי כך שניתן למקד אותו לנקודה קטנה יותר מאור לא קוהרנטי כמו לד. הוא בעל אורך גל (צבע) יחיד כך שניתן לבחור את אורך הגל שחודר לעין וגורם לתגובה מרבית ברשתית. נשק לייזר אל-הרג נמצא בשימוש כיום בידי צבאות ואף רשויות אכיפת חוק.
כפר הנוער ע"ש ב.צ. מוסינזון
כפר הנוער במאה ה-21
בשנות האלפיים, כפר הנוער מורכב מבית ספר תיכון ופנימיה: בית הספר המשרת את ילדי אוכלוסיית האזור, ומציע מסלולים עיוניים וטכנולוגיים. בית הספר זכה בתשע"ו בפרס הקליטה המיטיבית של עובדי הוראה חדשים מטעם משרד החינוך, ובפרס החינוך מטעם ארגון המורים בנושא שותפות תרבותית.
איגור טודור
איגור טודור (בקרואטית: Igor Tudor; נולד ב-16 באפריל 1978 בספליט) הוא כדורגלן עבר קרואטי ששיחק בעמדת הבלם וכיום מאמן.
קריירת אימון
ב-18 ביוני 2015, לקראת עונת, מונה למאמן פאוק סלוניקי היוונית, אך ב-9 במרץ 2016, לאחר פחות מעונה בתפקיד, התפטר מתפקידו כשקבוצתו במקום הרביעי בטבלה.
ראדום (עיר)
תקופת מלחמת העולם השנייה
לאחר כיבוש העיר בידי הנאצים בספטמבר 1939 והפיכת העיר למחוז בגנרלגוברנמן, גדלה האוכלוסייה היהודית בעיר בכמה אלפים, עקב הגעת יהודים מיישובי הסביבה וכן מגורשים יהודים ממחוזות פוזנן ולודז'. בתקופת ראש השנה ויום הכיפורים של שנת ת"ש (בין ספטמבר ואוקטובר) חולל בית הכנסת בידי הנאצים. בסוף אוקטובר החלו הנאצים בהחרמת מפעלים וחברות בבעלות יהודית. במקרים רבים המשיכו הבעלים היהודים לעבוד בחברה כשכירים בשכר סמלי.
באסטיד
היסטוריה
התושבים החדשים עודדו לעבד את האדמה מסביב לבאסטיד, ובעקבות כך החל מסחר בדמות סוחרים ושווקים. הלורד הטיל מס על דירות בבאסטידים ועל כל המסחר בשוק. הבסיס המשפטי שעליו נקבעו הבאסטידים היה זה של פרז' עם הכוח השלטוני המקומי, המבוסס על הסכם חוזי רשמי בכתב בין בעל הקרקע לבין רוזן טולוז, מלך צרפת או מלך אנגליה. בעל הקרקע עשוי היה להיות קרטל של לורדים מקומיים או אב המנזר של מנזר מקומי.
כיכר מרכזית
המאפיין העיקרי בכל הבאסטידים הוא מקום מרכזי, פתוח או כיכר. הוא שימש לשווקים, אך שימש גם למפגשים פוליטיים וחברתיים. כיכר טיפוסית, (שהייתה כנראה דגם לבסטידים אחרים), אפשר למצוא במונטאובן. בדרך כלל, יש רק כיכר אחת. סנט ליס (Saint-Lys) ואלביאס (Albias) שונות מאחר שיש להן שתי כיכרות: כיכר אחת לשוק וכיכר נוספת לכנסייה. הכיכר משמשת גם לחלוקת העיר לרבעים. בדרך כלל, היא שוכנת לצד לרחוב הראשי (הציר) שהוביל את התנועה. ישנן שלוש פריסות אפשריות:
מגורים
היו כללים ברורים כיצד ניתן לבנות בתים בתוך הבאסטיד. חזיתות הבתים נאלצו ליישר קו. כמו כן, היה צריך להיות מרווח קטן בין הבתים. המגרשים עליהם הוקמו בתי המגורים היו כולם דומים בגודלם, 8 מטרים על 24 מטרים היה הגודל הנפוץ. היו רק מספר מצומצם של מגרשים. זה נע בין עשרה לכמה אלפים (3,000 ב-Renade-sur-Garonne).
נמל החלל קייפ קנוורל
נמל החלל קייפ קנוורל (באנגלית: CCAFS - Cape Canaveral Air Force Station) הוא נמל חלל השייך למפקדת החלל של חיל האוויר האמריקאי. הנמל ממוקם בכף קנוורל שבמדינת פלורידה, ארצות הברית. CCAFS הוא בסיס השיגור העיקרי של ארצות הברית בחוף המזרחי שלה, עם ארבעה כני שיגור פעילים. הנמל נמצא מדרום-מזרח למרכז החלל קנדי של נאס"א, הנמצא באי הסמוך מריט איילנד. שני הבסיסים מחוברים ביניהם על ידי גשרים. בנמל יש גם מסלול נחיתה באורך 3 ק"מ, המשמש לנחיתת מטוסי תובלה הנושאים בתוכם בדרך כלל חלקי לוויינים וטילים.
פסטור
פִסטור הוא תהליך שבו מחומם נוזל כדוגמת חלב במהירות, עד קרוב לטמפרטורת הרתיחה ומקורר במהירות. מטרת התהליך היא להרוג נגיפים ואורגניזמים מזיקים כדוגמת חיידקים, פרוטוזואה ופטריות הנמצאים בנוזל מבלי לפגוע בטעמו או בערכו התזונתי. התהליך מאריך את חיי המדף של הנוזל. התהליך קרוי על שמו של לואי פסטר.
בין המוצרים שניתן לפסטר: חלב, ביצים, יין, בירה, מיצי פירות ודבש.
מלאני סקרופאנו
ביוגרפיה
סקרופאנו גדלה באוטווה שבאונטריו, קנדה. אביה הוא מהנדס ואמה עובדת ממשלתית. היא ממוצא צרפתי-קנדי ואיטלקי. היא התחילה לדגמן בגיל 13, ובהמשך התחילה גם לקבל תפקידי משחק.
בית היתומות הכללי ע"ש דוד וינגרטן
בית היתומות הכללי ע"ש דוד וינגרטן, המוכר גם בשם בית היתומות הכללי - ירושלים, או פשוט בית היתומות הכללי, הוא בית יתומים חרדי לבנות בירושלים שנוסד על ידי הרב דוד וינגרטן והמנוהל על ידי משפחת וינגרטן לדורותיה. עם התרחבותו עבר בית היתומות מספר מקומות בעיר, מראשיתו במאה שערים ועד מיקומו הנוכחי בקריית משה. הצלם הירושלמי צדוק בסן תיעד את פעילויות בית היתומות ואת היתומות עצמן בין השנים 1902-1934 בצילומים רבים.
בקריית משה
ביולי 1956 נחנך הבניין החדש עבור בית היתומות, שתוכנן על ידי האדריכל ריכרד קאופמן, ברחוב בן ציון 15, בקריית משה, במקום שיועד לו עוד בשנת 1928. לצורך מימוש תוכנית זו רכש הרב יחיאל פישל וינגרטן, בנו של הרב אהרון יוסף, חלק מהאדמות שמכר בזמנו סבו המייסד. האדריכל אלתר-דוד ברנשטיין שפיקח על הבנייה, השלימה לאחר מותו של קאופמן.
קרחון באומן
מוצאו של הקרחון ברכס קווארלז ובמישור רוסון, שבהרי המלכה מוד, הקרחון זורם ונשפך אל מדף הקרח רוס, בסמוך ממערב לקרחון אמונדסן.
גילוי הקרחון
הקרחון התגלה בדצמבר 1929 על ידי קבוצת המחקר הגאולוגית, בפיקודו של לורנס גולד שהייתה חלק ממשלחת ריצ'רד בירד לחקר אנטארקטיקה.
הפועל באר שבע דימונה
היסטוריה
בעונת העפילה הקבוצה לסדרת גמר הפלייאוף של הליגה הלאומית בה נוצחה על ידי עירוני נס ציונה 3-0 בסדרת בגמר.
בשנת 2018 העפילה הקבוצה, לראשונה בתולדותיה, לגמר טורניר גביע הליגה בכדורסל, אך במשחק הגמר שנערך ב-4 באוקטובר, נכנעה למכבי ראשון לציון, והפסידה בתוצאה 78:66. בתום העונה העפילה הקבוצה לפלייאוף לאחר שסיימה במקום השביעי את הליגה הסדירה בהובלת המאמן רמי הדר. בסדרת רבע הגמר הודחה באר שבע בתוצאה 0-3 על ידי הפועל ירושלים.
בשנת 2019 שונה שם הקבוצה בחזרה ל"הפועל באר שבע", אך שונה להפועל באר שבע/דימונה בשנת 2022 לאחר שנחתם הסכם שיתוף פעולה עם עיריית דימונה.
קבוצת בת
באוגוסט 2022 הודיעה הקבוצה על הסכם שיתוף פעולה עם עיריית דימונה במסגרתו תארח דימונה את משחקי הקבוצה בליגה הבלקנית, הקמת בית ספר לכדורסל בעיר, חיזוק מחלקות הנוער של מכבי דימונה ושיתוף פעולה מקצועי עם קבוצת הבוגרים. בסיום עונת 2022/23 העפילה מכבי דימונה לליגה הארצית לאחר שסיימה במקום הראשון בליגה א' דרום.
דן שפירא
בטלוויזיה ובקולנוע
בשנת 2005 גילם את יונתן אבשלום (האישה המסתורית) בסדרה "אלביס, רוזנטל והאישה המסתורית" בערוץ 2 של קשת. בשנת 2007 גילם את שלומי כץ, קצין האבטחה של היישוב בסדרת הנוער "הנפילים" ב-yes, במשך שתי עונות.
בנוסף ב-2015, קריין את סרט הקולנוע הדוקומנטרי "רבין במילותיו שלו".
בתיאטרון
בנובמבר 2017 החל לגלם תפקיד ג׳ון פרוקטור במחזה "ציד המכשפות" של ארתור מילר בתיאטרון הקאמרי.
חיים אישיים
ב-2015 סיפר בריאיון לאתר "‏מאקו" שהוא לומד יהדות והחל לשמור מסורת. ב-2018 אמר בראיון לעיתון "גלובס": "הדבר הכי מפחיד זה לפעול כמו עדר, ואת זה רואים גם אצל החילונים".
התנועה האסתטית
התנועה האסתטית, או אסתטיציזם (Aestheticism), הייתה תנועה פילוסופית ואמנותית שהתקיימה בעיקר במחצית השנייה של המאה ה-19 בבריטניה, בגרמניה ובצרפת. אחד מביטויי הדגל של האסתטיציזם, ולעיתים הכינוי שלה, הוא "אמנות לשם אמנות", Art for Art's Sake, L'art Pour L'art. התנועה חרתה על דגלה את האסתטיקה, היופי, כאידיאל עליון בכל תחומי החיים, לא רק באמנות (אמנות פלסטית, מוזיקה, שירה וספרות) אלא גם באדריכלות, עיצוב פנים ועיצוב מוצר. ההוגים המרכזיים של התנועה ולטר פייטר, אוסקר ויילד, ג'יימס מקניל ויסטלר, ויליאם מוריס, פרדריק לייטון, תאופיל גוטייה, אוברי בירדסלי ודנטה גבריאל רוזטי. ג'ון ראסקין היה אחד ממתנגדיה. את תנועת האסתטיציזם המשיכה האסתטיקה הפורמליסטית, הן באסתטיקה והן באמנות ובעיצוב.
צרפת
ולטר בנימין, במאמרו "יצירת האמנות בעידן השיעתוק הטכני" ציין שהתנועה הייתה תגובת-נגד ליכולת הייצור התעשייתי, המשכפל את המוצר בגרסאות שוות רבות, ועל ידי כך מאבד המוצר מ"הילת הראשוניות והחד פעמיות" שלו.
לטבים
לטבים (בלטבית: latvieši) הם אומה וקבוצה אתנית שמקורן מהמדינות הבלטיות, מתגוררים בעיקר בלטביה שם הם מונים כמיליון וחצי נפש. כחצי מיליון לטבים נוספים חיים בעיקר במדינות כארצות הברית, הממלכה המאוחדת, רוסיה, קנדה, ברזיל ואוסטרליה. שפת האם שלהם היא לטבית.
ריקוד האסם
עלילה
מיני בוחרת בתחילה בפיט להסיע אותה לריקוד אך המכונית מתקלקלת ומתפרקת באופן בלתי צפוי, רק אז היא פונה ועונה להזמנתו של מיקי. מאוחר יותר באסם, מיקי ומיני נראים רוקדים יחד לצד שאר חיות חווה, אבל מיקי מתגלה כרקדן מגושם למדי בכך שהוא דורך שוב ושוב על רגליה של מיני. כתוצאה מכך היא דוחה את הזמנתו לריקוד שני, ובמקום זאת היא מקבלת הצעתו של פיט, שמתגלה כשותף טוב יותר לריקוד.
הפקה
סרט זה בולט בכך שהוא מציג את מיקי נדחה על ידי מיני לטובת פיט, משהו שהיה נדיר אפילו בסרטים מצוירים עתידיים. זהו גם מראה יוצא דופן של דמותו של פיט; בעוד הוא הוצג בעבר כנבל מאיים, כאן הוא ג'נטלמן מנומס. בנוסף, מיקי לא הוצג כגיבור אלא כמחזר צעיר ולא יעיל למדי. בעצב ובבכי שלו על כישלונו, מיקי נראה רגשי ופגיע בצורה יוצאת דופן.
פקטוליט
לרימר
הלרימר (או גם לורימר) הוא סוג נדיר של פקטוליט או סלע המורכב בעיקר מהמינרל פקטוליט, המצוי אך ורק ברפובליקה הדומיניקנית שבאיים הקריביים. צבעו נע מלבן, כחול בהיר, כחול-ירקרק ועד לכחול עמוק. הגוון שצבעו כחול עמוק ידוע כ"כחול געשי". למרות שהמינרל פקטוליט הוא מינרל נפוץ (ראו בהמשך), באף מקום פרט לאתר הבודד ברפובליקה הדומיניקנית הוא אינו מופיע בגוון כחול. הגוון הכחול הוא תוצאה של יוני קובלט המחליפים את יוני הסידן.
היסטוריה
ב-22 בנובמבר 1916 ביקש האב מיגל דומינגו פוארטס לורן (Miguel Domingo Fuertes Loren), הכומר של קהילת באראהונה (Barahona), רשות ממשרד המכרות של הרפובליקה הדומיניקנית להקים מכרה שתפקידו לחקור ולנצל סלע כחול מסוים שגילה. כיון שאיש לא ידע על מה מדבר הכומר, הבקשה נעלמה בנבכי הבירוקרטיה וגילוי האבן הכחולה נדחה.
אוויר
Въздух Aire Luft Luft Aero Aire Õhk Air Zrak Udara Loft Aria 空気 Aër Oras Udara Lucht Luft Luft Powietrze atmosferyczne Ar Aer Воздух Air Zrak Ваздух Hava (atmosfer) Повітря 空气
הבחירה הדמוקרטית
הבחירה הדמוקרטית היא מפלגה בישראל שהוקמה במהלך כהונת הכנסת ה-15 על ידי רומן ברונפמן לאחר שפרש מישראל בעליה ואשר התמזגה בהמשך עם מרצ. במצעה תמיכה בהסכם שלום עם הפלסטינים, סרבנות לשירות צבאי ולגליזציה של סמים קלים.
כרמון (מושב)
ההיסטוריה של המקום
ב-1963 חיפשה חברת לפידות נפט באזור וקראה לקידוחים כרמון 1 וכרמון 2 על שם הישוב.
פרשת מקץ
חלומות פרעה
פרעה חולם שני חלומות: בראשון עולות מן היאור שבע פרות שמנות ולאחריהן שבע פרות רזות. הפרות הרזות אוכלות את הפרות השמנות ונותרות רזות כשהיו. בחלום השני עולות שבע שיבולים בריאות וטובות ולאחריהן שבע שיבולים דקות ושדופות. השיבולים הדקות אוכלות את השיבולים הבריאות. פרעה מבקש מן היועצים ומן החרטומים לפתור את חלומו, אך הם אינם מצליחים בכך. אז נזכר שר המשקים ביוסף, שפתר את חלומו שנתיים קודם לכן, ומציע לפרעה להביא את יוסף לפתור את החלום.
האחים יורדים למצרים
האירועים מתרחשים כפי שחזה יוסף: באות שבע שנות שובע שבהן אוסף יוסף את התבואה למחסנים, ולאחריהן מתחיל רעב כבד בכל האזור. יוסף הופך לאחד האישים החשובים והמכובדים במצרים. בינתיים נישא יוסף ומוליד שני ילדים, מנשה ואפרים.
הפטרה
מכיוון שבדרך כלל קוראים את פרשת מקץ בחנוכה, מפטירים בהפטרה המיוחדת לחנוכה. בשנים הנדירות יחסית (כ-10.1% מהשנים) שבהן קוראים את פרשת מקץ שלא בחנוכה, שנים מסוג זחא וזחג, מפטירים בספר מלכים א, מ עד. הפסוק הפותח את ההפטרה מתחיל במילה "ויקץ" ומתאר את סוף חלומו של שלמה, שבו מציע לו ה' כל מתנה שיבחר. בתשובה מבקש שלמה:. ההפטרה עצמה עוסקת במשפט שלמה, המופיע מיד לאחר החלום.
אונטולוגיה
אונטולוגיה (בעברית: תורת ההוויה או תורת היש) הוא התחום בפילוסופיה העוסק בטבע של היש, הקיים או המציאות. האונטולוגיה עוסקת בשאלות על הישויות הקיימות בעולם, במאפייניהן, בקשרים ביניהן, במציאות, בקיום ובהנחות היסוד הכלליות ביותר אודות כל אלה.
מנזר ההשתנות
המסורת
אף שבברית החדשה נאמר שמעמד ההשתנות התרחש על "הר גבוה", רוב העדות ממקמות אותו על הר תבור, אשר נזכר בתנ"ך מספר פעמים כנקודה רמה ואסטרטגית החולשת על דרך הים, וכאתר פולחן קדום (לדוגמה:, , ו).
קולקטה
היסטוריה
קולקטה היא עיר חדשה יחסית, בשנת 1686 עברו הסוחרים הבריטים בהנהגתו של ג'וב צרנוק משפך נהר הוּגְלִי, במעלה הנהר, אל שטח קולקטה של היום, בו שכנו שלושה כפרים קטנים: סוּטָנוּטִי, גוֹבִּינְדוֹפּוּר וקוֹלִיקָטָה, בשנת 1698 בנו להגנתם את מצודת ויליאם (על שם ויליאם השלישי), ומסביבה התחיל להתפתח יישוב עירוני קטן. במאה ה־18 הפכו הבריטים את העיר שבמחוז בנגל למרכז מסחרי חשוב, למורת רוחם של הנסיכים המקומיים. אלה עדיין שלטו ברבים מן המחוזות בהודו, ולא אהדו את הסוחרים בני ארצות שונות שהתחרו בניצול עושרה של מולדתם ובהשתלטות עליה.
יהדות קולקטה
בתחילת המאה העשרים ואחת נותרו בעיר פחות מעשרים יהודים. בתי הכנסת שנותרו הפכו לאתרי מורשת נגישים שנוסדו על ידי יהודי עיראק בעיר. נכון לשנת 2023, המשפחות היהודיות הבגדאדיות העשירות נהנות מבולטות בתרבות ובתקשורת הבריטית.
חרארד ואן סוויטן
תולדות חייו
אחד מזניו של עץ המהגוני (Swietenia mahagoni) נקרא על שמו.
אוניברסיטת זמלווייס
האוניברסיטה לוקחת חלק גדול משירותי הרפואה בבודפשט רבתי, עם בית חולים של 3000 מיטות טיפול וכל המחלקות הרפואיות, שם הסטודנטים לרפואה כללית עושים את השנים הקליניות בלימודים. השנה השישית והאחרונה ללימודים מוקדשת לסבבים בבתי חולים ומוכרת כשנת סטאז' בתחומי האיחוד האירופי.
שיר תיאורי
בסוגה של שיר תיאורי נכללות יצירות שירה העוסקות בתיאורים מקיפים ומפורטים של דברים ממשיים, כגון מראות טבע, נופים מקומיים או כלליים, בריות או מבנים או עצמים. השיר התיאורי מבוסס על חוש הראיה, להבדיל משירים המבוססים על רגש, ניגון, דמיון או חזיון. התאורטיקן יו בלייר הבחין שיש מעט יצירות לגמרי תיאוריות, בהן המשורר רק מתאר סתם, מבלי שסיפור, או מעשה, או רגש מוסרי, ישמש כבסיס לשירו. ואכן השיר התיאורי דידקטי מטיבו, ולרוב התיאורים גם אמצעי להבעת לקח מוסרי או השקפה כללית.
בלוטות רוק
ישנם שלושה זוגות עיקריים של בלוטות רוק. בלוטות מֵיצַד האוזן (הפרוטידיות), הבלוטות התת-לסתיות (הסאב-מנדיבולרית) והבלוטות התת-לשוניות. ישנן גם בלוטות נוספות על הלשון, הלחיים, השפתיים, והחך.
שיר תיאורי
השיר המקומי האנגלי
בשנת 1642 המשורר האנגלי ג'ון דנהאם ייסד ז'אנר חדש של שירה תיאורית: השיר המקומי, בחברו את השיר "גבעת קופר", שיר המתאר את עמק התמזה כמשל פוליטי-מוסרי למוסד המלוכה. בעקבותיו חוברו באנגליה השירים "יער וינדזור" מאת אלכסנדר פופ (1713), ו-"גבעת גרונגר" מאת ג'ון דייר (1726), ובעקבותיהם במשך כמאה שנה שירים רבים, בהם "גבעת לווסדון" מאת ויליאם קרואו (1789), "הכפר הנטוש" מאת אוליבר גולדסמית' (1770), ו-"שורות שנכתבו כמה מיילים מעל מנזר טינטרן" מאת ויליאם וורדסוורת' (1798). ברובם של שירים אלו המשורר שב לאתר נוף ילדותו, בדרך כלל גבעה, מתאר את המראות והצלילים הייחודיים למקום, את הנופים הנראים מנקודות מבט שונות ואירועים היסטוריים מרשימים שהתרחשו באזור או בקרבתו; מתאר בגעגוע את ההשפעה הטבעית הטובה של המקום; מה שמעורר בו הרהורי-מוסר על הארעיות של הקיום האנושי והזמן החולף, והשקפה כללית על חיי האדם. בשירים המקומיים יש מתח בין העדן המתחדש של האתר הטבעי לבין המידות המקולקלות של החברה האנושית, ובין ילדותו התמימה ומלאת האושר וההשראה של המשורר לבין ניסיונו ושכלו הביקורתי הבוגר. פרנסיס סקוריי תיאר את תכלית השיר המקומי בבית הראשון של שירו "גבעת בידקומב":
"מתי מדבר" ו-"הבריכה" מאת ביאליק
ביאליק חיבר כמה פואמות תיאוריות, שהבולטות שבהן "מתי המדבר" (תרס"ב) ו-"הבריכה" (תרס"ה). הפואמה "מתי מדבר" מבוססת על אגדה תלמודית על גופות דור המדבר, וכוללת תיאורי מדבר נפלאים. ביאליק החשיב את "מתי מדבר" לפסגת יצירתו. רוב המבקרים קישרו את הפואמה לגלות, וראו בה סמל ליגון ישראל ולנצח ישראל. לעומת זאת, שלום קרמר פירש את "מתי מדבר" באופן אוניברסלי כשיר מזמור לדממה כיסודו של עולם.
יהדות
היהדות כדת היא אמונתם המסורתית של היהודים. זוהי דת אברהמית, מונותיאיסטית והלכתית (אורתופרקטית), המבוססת על מערכת של מצוות מעשיות, שמקורותיה בכתבי הקודש היהודיים: התורה שבכתב והתורה שבעל פה. דת זו השפיעה עמוקות על ראשית הנצרות והאסלאם, אולם בניגוד לשתי האחרונות היא אינה דת מיסיונרית. חיי הדת היהודיים ידעו התפתחויות ופילוגים לכל אורך ההיסטוריה.
גיור
היהדות רואה גם במי שאיננו יהודי בעל תפקיד רוחני בעולם, ובעקבות כך מוטלת על כל מי שאיננו יהודי החובה לקיים שבע מצוות המכונות "שבע מצוות בני נח" (בהן האיסור לעבוד עבודה זרה וכן מצוות שונות ש"בין אדם לחברו").
שבת, חגים ומועדים
היום המקודש בשבוע הוא השבת, היום השביעי בשבוע, שבו מצווים לשבות ולנוח ממלאכה, ואותו מציינים בתפילות מיוחדות, סעודות חגיגיות, וטקסים שונים: הדלקת נרות שבת בערב שבת, קידוש בלילה וביום והבדלה בצאת השבת.
אליפות וימבלדון 1937
תחרות הגברים
בתחרות זו השתתפו 128 טניסאים שחולקו ל-8 בתים. המנצח בשנים 1934-1936 פרד פרי (בריטניה) לא השתתף בתחרות. לקראת התחרות המשתתפים החזקים דורגו כדלקמן:
תחרות הנשים
במשחק הגמר דורותי ראונד ליטל (בריטניה) ניצחה את ידוויגה אנדז'ייובסקה (פולין) ב-3 מערכות.
תחרות זוגות גברים
בתחרות השתתפו 64 זוגות. כמו בשנה שעברה 4 זוגות דורגו.
תחרות זוגות נשים
במשחק הגמר סימון מאתיה (צרפת) ובילי יורק (בריטניה) שיחקו נגד פיליס קינג ואלסי פיטמן (בריטניה) שלא היו מדורגות וניצחו אותן בשתי מערכות.
אקסיומת הבחירה
אקסיומת הבחירה נוסחה לראשונה על ידי ארנסט צרמלו. בניגוד לכל שאר האקסיומות האחרות במערכת האקסיומות של צרמלו-פרנקל (למעט אולי אקסיומת האינסוף), אקסיומה זו אינה נחשבת 'מובנת מאליה', וניתן לפתח את תורת הקבוצות במידה רבה גם בלעדיה. לאקסיומה יש כמה מסקנות שימושיות ביותר (ובראשן הלמה של צורן, משפט הסדר הטוב ועקרון המקסימום של האוסדורף), ולכן היא מקובלת כמעט על כל המתמטיקאים, אך בה במידה יש לה מסקנות העשויות להראות מופרכות (כגון פרדוקס בנך-טרסקי).
ראשוניים תאומים
השאלה האם קיימים אינסוף ראשוניים תאומים היא אחת מהשאלות הפתוחות הוותיקות בתורת המספרים. זהו התוכן של השערת המספרים הראשוניים התאומים.
אקסיומת הבחירה
שימושי אקסיומת הבחירה
ללא אקסיומת הבחירה לא ניתן להוכיח כי איחוד בן מנייה של קבוצות בנות־מנייה הוא בן מנייה. אכן, יש מודל של ZF בו אקסיומת הבחירה נכשלת והממשיים מתפצלים לאיחוד בן מנייה של קבוצות בנות־מנייה. במודל כזה אין משמעות לתורת המידה הרגילה. מאידך, Solovay הראה שמן האקסיומה DC נובעת הסיגמא-אדיטיביות של מידת לבג, ותחת הנחות מעט יותר חזקות מ-ZFC (על מונים גדולים) קיים מודל (ללא אקסיומת הבחירה) בו כל קבוצה היא מדידה.
בתורת הקבוצות, אקסיומת הבחירה המלאה הכרחית כדי לטפל בהתנהגות העוצמות השונות. ללא אקסיומת הבחירה יש עוצמות שאינן ניתנות להשוואה, בעוד שעם אקסיומת הבחירה מחלקת כל העוצמות סדורה היטב. משפט טרסקי מדגים את ההשפעה של אקסיומת הבחירה על האריתמטיקה של העוצמות.
ללא אקסיומת הבחירה לא מובטח לנו כי המונים העוקבים הם סדירים. לדוגמה, יש מודל של ZF בו \omega_1 (המונה שעוצמתו \aleph_1) הוא חריג.
ג'יימס מקדונלד
ביוגרפיה
מקדונלד שירת בוועדה לענייני פליטים של חבר הלאומים משנת 1933 ועד שנת 1935 וטיפל בבעיית הפליטים היהודיים מגרמניה הנאצית. התפטר מתפקידו ב-1 בינואר 1936 ובמכתב התפטרותו גינה באופן חריף את המדיניות הגזענית של גרמניה הנאצית והאשים את המדינות הדמוקרטיות בהתעלמות מאחריותן לעוולות הגרמנים.
בשנים 1951 עד 1961 הוא שימש כיועץ למנגנון ההתרמה בארצות הברית למען מדינת ישראל.
משפט (מתמטיקה)
דוגמה למשפט: "אם המשולש שאורכי צלעותיו הם a,b,c הוא משולש ישר-זווית, ו-c הוא אורך היתר שלו, אז a^2+b^2=c^2". זהו משפט פיתגורס המפורסם. התנאי כאן הוא שהמשולש הנתון הוא ישר-זווית, והמסקנה היא המשוואה הקושרת את אורכי הצלעות.
Downtown (שיר של אניטה)
רקע וכתיבה
לפני יציאתו של השיר הזה, יצא השיר "Is That for Me", במסגרת אותו פרויקט. השיר היה בשיתוף הדיג'יי אלסו, והוא נכתב בשפה האנגלית והספרדית.
ביונסה
1981–1996: שנותיה הראשונות
ביונסה נואלס נולדה ב-4 בספטמבר 1981, בעיר יוסטון שבטקסס. טינה אמה הייתה ספרית במספרה שניהלה ואביה עבד כמנהל מכירות של זירוקס. שורשיה שלובים בקהילה האפרו-אמריקאית מצד אביה, ובעם הקריאולים של לואיזיאנה מצד אמה. אחותה הצעירה סולאנג' עוסקת גם כן בזמרה ואף נקראה מספר פעמים לגבות את אחת החברות בדסטיניז צ'יילד במקרי היעדרויות. ביונסה וסולאנג' היו האחיות הראשונות שהגיעו למקום הראשון בבילבורד 200 עם אלבומים שונים. סבה וסבתה מצד אמה, לומאס ביונסה ואגנז דראון, היו קריאולים דוברי צרפתית מלואיזיאנה הצרפתית. משכך, נחשבת ביונסה לצאצא של אריסטוקרטים צרפתים, הכוללים את שושלת הוויקונטין של בירן מהמאה ה-9.
2006–2007: B'Day ונערות החלומות
תפקידה הקולנועי הראשון ב-2006 היה בסרט הקומדי "הפנתר הוורוד" בכיכובו של סטיב מרטין, שהכניס כ-158.8 מיליון דולר ברחבי העולם. ההופעה הקולנועית השנייה שלה ב"נערות החלומות", סרט המבוסס על מחזמר שהוצג על בימות ברודוויי ומדמה את סיפורה להקת הסופרימס, זכתה לשבחים מפי מבקרי הקולנוע. בעת שגילמה את דמותה של דיאנה רוס כיכבה ביונסה לצד ג'ניפר הדסון, ג'יימי פוקס ואדי מרפי. כדי לקדם את הוצאת הסרט יצא הסינגל הראשון מתוך הפסקול שלו, "Listen". באפריל 2007 יצאה לסיבוב הופעות בשם "The Beyoncé Experience", שכלל תשעים ושבע הופעות שונות ברחבי העולם והכניס למעלה מ-24 מילין דולר. במקביל יצאה מהדורת דלוקס לאלבום B'Day, הכוללת חמישה שירים נוספים.
2011–2013: 4 והופעת המחצית בסופרבול XLVII
בינואר 2013 הוציאה להקת דסטיניז צ'יילד את Love Songs, אוסף שירי אהבה מאלבומיה הקודמים ורצועה חדשה בשם "Nuclear". ביונסה ביצעה את המנון ארצות הברית יחד עם רצועה שהוקלטה מראש בטקס ההשבעה השנייה של ברק אובמה לנשיאות ארצות הברית, שנערך בוושינגטון די. סי.. חודש לאחר מכן הופיעה כאמנית המובילה במשחק הגמר של הסופרבול ה-XLVII. עם קצב של 268,000 אלף ציוצים לדקה, הפכה ההופעה לאירוע השני המתועד ביותר בטוויטר. היא נפתחה בקטע אינסטרומנטלי של "Run the World (Girls)". כשעלתה לבמה נשמע נאום של וינס לומברדי:. לאחר מכן מבצעת ביונסה גרסת א קפלה ל-"Love on Top", שמובילה לשיר "Crazy in Love". חברות הדסטיניז צ'יילד, מישל ויליאמס וקלי רולנד, הצטרפו אליה בשלב מאוחר יותר, כדי לבצע את "Bootylicious" ואת "Independent Women Part I". הן המשיכו לבצע גם את שיר הסולו של ביונסה "Single Ladies (Put a Ring on It)". את המופע סיימה בביצוע אקוסטי ל-"Halo". בטקס פרסי גראמי ה-55 זכתה בפרס "הביצוע ה-R&B העממי הטוב ביותר.
2013–2015: Beyoncé
ב-15 באפריל 2013 נערכה בבלגרד שבסרביה ההופעה הראשונה של "The Mrs. Carter Show World Tour", סיבוב הופעות ב-132 מקומות שונים ברחבי העולם. זה הפך לסיבוב ההופעות המצליח ביותר של ביונסה, ולאחד מסיבובי ההופעות המכניסים ביותר בכל הזמנים. במאי יצאה לאור גרסת כיסוי לשיר "Back to Black" של איימי ויינהאוס, שנכללה בפסקול הסרט "גטסבי הגדול". ביונסה דיבבה את דמותה של המלכה טארה בסרט התלת-ממד "הממלכה הסודית", שפורסם על ידי אולפני המאה ה-20 ב-24 במאי. שיר אחד הוקלט על ידי עבור הסרט, "Rise Up", שנכתב יחד עם סיה.
בטקס פרסי גראמי ה-57 זכתה ביונסה בשלושה פרסים שונים: ביצוע ה-R&B הטוב ביותר, שיר ה-R&B הטוב ביותר ואלבום האודיו הטוב ביותר. היא הייתה מועמדת לפרס גראמי לאלבום השנה, שלבסוף הוענק לבק עם Morning Phase.
2019–2021: Homecoming, The Lion King ו-Black Is King
ב-29 באפריל 2020 הופיעה ביונסה ברמיקס ל-"Savage" של מייגן די סטליון. הוצאה זו רשמה את היצירה המוזיקלית הראשונה שלה לשנת 2020. שיתוף הפעולה בין השתיים הגיע למקום הראשון בבילבורד הוט 100. ב-19 ביוני הוציאה לאור את סינגל הצדקה "Black Parade". ארבעה ימים לאחר מכן העלתה לטיידל גרסת א-קפלה לשיר. Black Is King, אלבום ויזואלי המבוסס על שיריו של The Lion King: The Gift, הוקרן בבכורה בדיסני+ ב-31 ביולי 2020. הוא הופק על ידי חברת דיסני ופארקווד אנטרטיינמנט בבימויה של ביונסה. בטקס פרסי הגראמי השנתי זכתה במספר הפרסים הגבוה ביותר (4), והפכה לזמרת המעוטרת ביותר של האירוע.
2022–הווה: Renaissance
ב-21 בינואר 2023 הופיעה ביונסה בדובאי בהופעה פרטית – הקונצרט הראשון שלה מזה ארבע שנים. על פי הדיווחים מכלי התקשורת שילמו לה עבור הופעתה כעשרים וארבעה מיליון דולר. ב-1 בפברואר הכריזה על יציאתה לסיבוב ההופעות "Renaissance World Tour". בטקס פרסי גראמי ה-65, שהתקיים יומיים אחר כך, זכתה הזמרת בארבעה פרסים: הקלטת הדאנס/אלקטרונית הטובה ביותר עבור "Break My Soul", אלבום הדאנס/אלקטרוני הטוב ביותר עבור Renaissance, ביצוע ה-R&B העממי הטוב ביותר עבור "Plastic Off the Sofa" ושיר ה-R&B הטוב ביותר עבור "Cuff It".
תעלת הימים
גורמי איכות הסביבה מצביעים על סיכונים סביבתיים גדולים הטמונים בפרויקטים. הסיכונים הם: ערבוב מי הימים עלול לגרום לשינוי דרמטי בים המלח, חדירת מי ים למי התהום לאורך תוואי המובלים, שינויים גדולים בים האדום כתוצאה משאיבת מימיו, והשפעות על הים התיכון כתוצאה מפעילות מפעלי ההתפלה. הסיכונים הסביבתיים נבדקו (בשנים 2009–2012) על ידי קבוצות מומחים שהתמנו על ידי הבנק העולמי והוגשו דו"חות שקבעו: לא יהיו שינויים בים המלח בהזרמה לים של עד 400 מיליון מטרים מעוקבים בשנה; יש אפשרות למנוע חדירת מי ים למי התהום לאורך תוואי המובלים על ידי תכנון מוקפד ובנייה בסטנדרטים של מובלים באזורים סייסמיים רגישים; לא יהיו שינויים גדולים בים האדום בגלל ההיקף המצומצם יחסית של השאיבה מהים.
מסלול דרומי
הירדנים הודיעו שהם מעדיפים את תוכנית "מוביל הים האדום-ים המלח" (מה שמכונה "הפתרון הדרומי") לפתרון בעיית המים של ירדן. כמות האנרגיה שתיוצר על ידי תחנת הכוח ההידרואלקטרית תהיה קטנה מצורכי האנרגיה של מפעל ההתפלה המתוכנן, אבל תרומתה למאזן האנרגיה של הובלת מי הים תהיה משמעותית מאוד. כמות מי השתייה שניתן להפיק במפעל התפלה, תוך הזרמת כל התמלחת לים המלח, מוגבלת על ידי כמות התמלחת שניתן להזרים לים המלח.